Йәһүдтәр Бабилия әсирлегендә бик оҙаҡ булмайҙар. Яңы эраға тиклем 539-сы йылда фарсы батшаһы Бөйөк Кир II Яңы Бабилия батшалығын яулап ала һәм йәһүдтәргә үҙ илдәренә ҡайтырға рөхсәт итә. Әммә йәһүдтәрҙең барыһы ла үҙ иленә ҡайтмай, күптәре ерҙәре булмау сәбәпле, сит ерҙәрҙә ҡалыуҙы хуп күрәләр, улар хәрби хеҙмәт өсөн ер биләмәһен алыр өсөн фарсы армияһына хеҙмәткә инәләр.